ಡೆಲ್ಲಿ ಟಾಸ್ ವೇಳೆ ಶ್ರೇಯಸ್ ನೋಡಿ ಧೋನಿ ನಕ್ಕಿದ್ದು ಏಕೆ ಗೋತ್ತಾ? ವಿಡಿಯೋ ನೋಡಿ

ನವದೆಹಲಿ: ಫಿರೋಜ್ ಶಾ ಕೋಟ್ಲಾ ಮೈದಾನದಲ್ಲಿ ನಡೆದ ಡೆಲ್ಲಿ, ಚೆನ್ನೈ ತಂಡಗಳ ನಡುವಿನ ಪಂದ್ಯದ ಟಾಸ್ ವೇಳೆ ಡೆಲ್ಲಿ ನಾಯಕ ಶ್ರೇಯಸ್ ಅಯ್ಯರ್ ಟಾಸ್ ಚಿಮ್ಮಿದನ್ನು ನೋಡಿದ ಧೋನಿ ನಕ್ಕು ಸುಮ್ಮನಾಗಿದ್ದಾರೆ.

ಈ ಮುನ್ನ ಇಬ್ಬರು ನಾಯಕರನ್ನು ಸಾಂಪ್ರದಾಯದಂತೆ ನ್ಯೂಜಿಲೆಂಡ್ ಕ್ರಿಕೆಟರ್ ಸೈಮನ್ ಪರಿಚಯಿಸಿದರು. ಬಳಿಕ ಡೆಲ್ಲಿ ಕ್ಯಾಪ್ಟನ್ ಶ್ರೇಯಸ್ ಕೈಗೆ ನಾಣ್ಯ ನೀಡಲಾಯಿತು. ಈ ವೇಳೆ ನಾಣ್ಯವನ್ನು ಚಿಮ್ಮಲು ಪ್ರಯಾಸ ಪಟ್ಟ ಶ್ರೇಯಸ್ ನೇರವಾಗಿ ಕ್ಯಾಮೆರಾ ಮುಂದೆ ಎಸೆದರು. ಇದನ್ನು ಕಂಡ ಧೋನಿ ಕ್ಷಣ ಕಾಲ ನಗೆ ಬೀರಿದ್ದರು. ಧೋನಿ ನಗು ಕಂಡ ಶ್ರೇಯಸ್ ಸಹ ಮುಗುಳ್ನಗೆ ಬೀರಿದರು.

.@ChennaiIPL Captain @msdhoni wins the toss and elects to bowl first against @DelhiDaredevils at the Kotla.#DDvCSK pic.twitter.com/UR5PA5pRH5

— IndianPremierLeague (@IPL) May 18, 2018

ಈ ಪಂದ್ಯದಲ್ಲಿ ಡೆಲ್ಲಿ ಬೌಲಿಂಗ್ ದಾಳಿಗೆ ಸಿಲುಕಿದ ಚೆನ್ನೈ ಬ್ಯಾಟಿಂಗ್ ಪಡೆ ಸೋಲುಂಡಿತ್ತು. ಪಂದ್ಯದ ಬಳಿಕ ಶ್ರೇಯಸ್ ಅಯ್ಯರ್, ಧೋನಿ ತಮ್ಮ ನಡುವೆ ನಡೆದ ಘಟನೆಯ ಫೋಟೋವನ್ನು ಇನ್ ಸ್ಟಾಗ್ರಾಮ್ ಖಾತೆಯಲ್ಲಿ ಫೋಸ್ಟ್ ಮಾಡಿದ್ದಾರೆ.

ಮಹೀ ಬಾಯ್ ಅವರು ಟೀಂ ಇಂಡಿಯಾ ಪದಾರ್ಪಣೆ ಮಾಡಿದ್ದ ವೇಳೆ ತನಗೆ ಕೇವಲ 13 ವರ್ಷ. ನಾವು ಅವರನ್ನು ಅದರ್ಶವಾಗಿ ತೆಗೆದುಕೊಂಡಿದ್ದೇವೆ. ಆದ್ರೆ ಪಂದ್ಯದಲ್ಲಿ ಧೋನಿ ಅವರ ಪಕ್ಕ ನಿಂತು ಟಾಸ್ ಮಾಡುವುದು ಊಹೆಯೂ ಮಾಡಿರಲಿಲ್ಲ ಎಂದು ಬರೆದುಕೊಂಡಿದ್ದಾರೆ.